CELEX: 51997PC0500
Language: el
Date: 1997-10-08
Title: Πρόταση οδηγίας του Συμβουλίου σχετικά με οριακές τιμές για το διοξείδιο τον θείου, τα οξείδια του αζώτου, τα σωματίδια και τον μόλυβδο στον ατμοσφαιρικό αέρα

Avis juridique important

|

51997PC0500

Πρόταση οδηγίας του Συμβουλίου σχετικά με οριακές τιμές για το διοξείδιο τον θείου, τα οξείδια του αζώτου, τα σωματίδια και τον μόλυβδο στον ατμοσφαιρικό αέρα  /* COM/97/0500 τελικό - SYN 97/0266 */  

Επίσημη Εφημερίδα αριθ. C 009 της 14/01/1998 σ. 0006

Πρόταση οδηγίας του Συμβουλίου σχετικά με οριακές τιμές για το διοξείδιο του θείου, τα οξείδια του αζώτου, τα σωματίδια και το μόλυβδο στον ατμοσφαιρικό αέρα (98/C 9/05) (Κείμενο που παρουσιάζει ενδιαφέρον για τον ΕΟΧ) COM(97) 500 τελικό - 97/0266(SYN)(Υποβλήθηκε από την Επιτροπή στις 21 Νοεμβρίου 1997)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως το άρθρο 130 Σ παράγραφος 1,την οδηγία 96/62/ΕΚ του Συμβουλίου, 27ης Σεπτεμβρίου 1996, για την εκτίμηση και τη διαχείριση της ποιότητας του αέρα του περιβάλλοντος (1), και ιδίως το άρθρο 4 παράγραφος 1,την πρόταση της Επιτροπής,τη γνώμη της Οικονομικής και Κοινωνικής Επιτροπής,Αποφασίζοντας σύμφωνα με τη διαδικασία του άρθρου 189 Γ της συνθήκης, σε συνεργσία με το Ευρωπαϊκό Κοινοβούλιο,Εκτιμώντας:ότι με βάση τις αρχές που κατοχυρώνονται από το άρθρο 130 Ρ της συνθήκης το πρόγραμμα της Ευρωπαϊκής Κοινότητας σχετικά με την πολιτική και τη δράση για το περιβάλλον και την αειφόρο ανάπτυξη (2) προβλέπει ιδίως την τροποποίηση της ισχύουσας νομοθεσίας περί των ατμοσφαιρικών ρύπων 7 ότι το εν λόγω πρόγραμμα συνιστά τον καθορισμό μακροπρόθεσμων στόχων για την ποιότητα του ατμοσφαιρικού αέρα 7ότι το άρθρο 129 της συνθήκης προβλέπει ότι οι απαιτήσεις στον τομέα της προστασίας της υγείας αποτελούν συνιστώσα των άλλων πολιτικών της Κοινότητας και ότι το άρθρο 3 στοιχείο ξ) της συνθήκης προβλέπει επίσης ότι η δράση της Κοινότητας πρέπει να περιλαμβάνει συμβολή στην επίτευξη υψηλού επιπέδου προστασίας της υγείας 7ότι τα εισπνεόμενα σωματίδια που έχουν μεγάλη διεισδυτική ικανότητα στους πνεύμονες αποτελούν κίνδυνο για τη δημόσια υγεία 7 ότι πρέπει να συλλέγονται πληροφορίες σχετικά με τις συγκεντρώσεις σωματιδίων με τη μέγιστη διεισδυτικότητα στους πνεύμονες 7 ότι υπάρχουν στοιχεία ότι οι κίνδυνοι για την υγεία του ανθρώπου που συνδέονται με την έκθεση σε σωματίδια που προκύπτουν από ανθρώπινες δραστηριότητες είναι υψηλότεροι από τους κινδύνους που συνδέονται με την έκθεση σε σωματίδια που υπάρχουν εκ φύσεως στον ατμοσφαιρικό αέρα 7 ότι ο καλύτερος τρόπος για την πρόληψη των νόσων που συνδέονται με έκθεση σε σωματίδια που παράγονται από ανθρώπινες δραστηριότητες είναι η μείωση των συγκεντρώσεών τους στον ατμοσφαιρικό αέρα 7ότι πρέπει να προστατευθεί η βλάστηση από τα επιβλαβή αποτελέσματα του διοξειδίου του αζώτου και του οξειδίου του αζώτου 7ότι η οδηγία 96/62/ΕΚ προβλέπει ότι οι αριθμητικές οριακές τιμές και τα αριθμητικά όρια συναγερμού πρέπει να βασίζονται στα πορίσματα των εργασιών που εκτελούνται από τις διεθνείς επιστημονικές ομάδες που δραστηριοποιούνται στον τομέα αυτό 7 ότι η Επιτροπή, κατά την επανεξέταση των στοιχείων στα οποία βασίζονται οι οριακές τιμές και τα όρια συναγερμού, λαμβάνει υπόψη τα νεότερα επιστημονικά δεδομένα της έρευνας στον τομέα της επιδημιολογίας και του περιβάλλοντος καθώς και τις τελευταίες προόδους της μετρολογίας 7ότι η οδηγία 96/62/ΕΚ απαιτεί, για ζώνες όπου τα επίπεδα ενός ή περισσότερων ρύπων υπερβαίνουν την οριακή τιμή προσαυξημένη κατά το ισχύον προσωρινό περιθώριο ανοχής, την εκπόνηση σχεδίων δράσης προκειμένου να εξασφαλιστεί η επίτευξη της οριακής τιμής εντός της οριζόμενης προθεσμίας 7 ότι αυτά τα σχέδια δράσης και άλλες στρατηγικές μείωσης, στο βαθμό που έχουν σχέση με τα σωματίδια, αποσκοπούν στη μείωση των συγκεντρώσεων λεπτών σωματιδίων στο πλαίσιο της συνολικής μείωσης των συγκεντρώσεων ρύπων 7ότι οι οριακές τιμές για την προστασία των οικοσυστημάτων ή άλλης βλάστησης δεν ισχύουν σε περιοχές που δεν βρίσκονται πολύ κοντά σε οικισμούς και άλλες περιοχές ανάπτυξης 7ότι οι τυποποιημένες τεχνικές ακριβούς μέτρησης αποτελούν ουσιαστικό στοιχείο για την εξακρίβωση της ποιότητας του ατμοσφαιρικού αέρα 7ότι το κοινό πρέπει να έχει ευχερή πρόσβαση σε επίκαιρες πληροφορίες σχετικά με τις συγκεντρώσεις διοξειδίου του θείου, οξειδίων του αζώτου, σωματιδίων και μολύβδου στον ατμοσφαιρικό αέρα 7ότι η οδηγία 80/779/ΕΟΚ του Συμβουλίου, της 15ης Ιουλίου 1980, περί των οριακών τιμών και των ενδεικτικών τιμών ποιότητας της ατμοσφαίρας για το διοξείδιο του θείου και τα αιωρούμενα σωματίδια (3), η οδηγία 82/884/ΕΟΚ, της 3ης Δεκεμβρίου 1982, για την οριακή τιμή του μολύβδου που περιέχεται στην ατμόσφαιρα (4) και η οδηγία 85/203/ΕΟΚ του Συμβουλίου, της 7ης Μαρτίου 1985, σχετικά με τις προδιαγραφές ποιότητας του αέρα για το διοξείδιο του αζώτου (5), όπως αυτές τροποποιήθηκαν τελευταία από την πράξη προσχώρησης της Αυστρίας, της Φινλανδίας και της Σουηδίας, πρέπει να καταργηθούν,ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:Άρθρο 1 ΣτόχοιΣτόχοι της οδηγίας είναι:- ο καθορισμός οριακών τιμών και, εάν χρειάζεται, ορίων συναγερμού στην Κοινότητα για τις συγκεντρώσεις διοξειδίου του θείου, οξειδίων του αζώτου, αιωρούμενων σωματιδίων και μολύβδου στον ατμοσφαιρικό αέρα, ώστε να αποφεύγονται, να προλαμβάνονται ή να μειώνονται οι επιβλαβείς συνέπειες στην υγεία του ανθρώπου και στο σύνολο του περιβάλλοντος,- η μέτρηση των συγκεντρώσεων διοξειδίου του θείου, οξειδίων του αζώτου, σωματιδίων και μολύβδου στον ατμοσφαιρικό αέρα βάσει κοινών μεθόδων και κριτηρίων,- η συλλογή κατάλληλων πληροφοριών σχετικά με τη συγκέντρωση διοξειδίου του θείου, οξειδίων του αζώτου, σωματιδίων και μολύβδου στον ατμοσφαιρικό αέρα και η εξασφάλιση της ενημέρωσης του κοινού,- η διατήρηση της ποιότητας του ατμοσφαιρικού αέρα, όταν είναι καλή, και η βελτίωσή της στις άλλες περιπτώσεις, όσον αφορά τις συγκεντρώσεις διοξειδίου του θείου, οξειδίων του αζώτου, σωματιδίων και μολύβδου.Άρθρο 2 ΟρισμοίΙσχύουν οι ορισμοί που παρατίθενται στο άρθρο 2 της οδηγίας 96/62/ΕΚ.Για τους σκοπούς της παρούσας οδηγίας:1. ως «οξείδια του αζώτου» νοούνται το οξείδιο του αζώτου και το διοξείδιο του αζώτου,2. ως «PM10» νοούνται τα σωματίδια που διέρχονται διά στομίου επιλεγέντος μεγέθους το οποίο συγκρατεί το 50 % των σωματιδίων αεροδυναμικής διαμέτρου 10 μm,3. ως «PM2,5» νοούνται σωματίδια που διέρχονται διά στομίου επιλεγέντος μεγέθους το οποίο συγκρατεί το 50 % των σωματιδίων αεροδυναμικής διαμέτρου 2,5 μm,4. ως «ανώτερο όριο μέτρησης» νοούνται τα επίπεδα ρύπανσης που αναφέρονται στο άρθρο 6 παράγραφος 3 της οδηγίας 96/62/ΕΚ,5. ως «κατώτερο όριο μέτρησης» νοούνται τα επίπεδα ρύπανσης που αναφέρονται στο άρθρο 6 παράγραφος 4 της οδηγίας 96/62/ΕΚ,6. ως «δείκτης ενημέρωσης του κοινού» νοούνται τα επίπεδα ρύπανσης που, εάν ξεπεραστούν σε δεδομένη περίοδο, πρέπει να ενημερώνεται σχετικά το κοινό σύμφωνα με το άρθρο 8 της παρούσας οδηγίας.Άρθρο 3 Διοξείδιο του θείου1. Τα κράτη μέλη λαμβάνουν τα αναγκαία μέτρα ώστε οι συγκεντρώσεις διοξειδίου του θείου στον ατμοσφαιρικό αέρα, όπως μετρούνται σύμφωνα με το άρθρο 7, να μην ξεπερνούν τις οριακές τιμές που αναφέρονται στο τμήμα I του παραρτήματος I από τις εκεί προσδιοριζόμενες ημερομηνίες και μετά.Τα περιθώρια ανοχής που παρατίθενται στο τμήμα I του παραρτήματος I εφαρμόζονται σύμφωνα με το άρθρο 8 της οδηγίας 96/62/ΕΚ.2. Τα όρια συναγερμού για τις συγκεντρώσεις διοξειδίου του θείου στον ατμοσφαιρικό αέρα αναφέρονται στο τμήμα II του παραρτήματος I. Οι πληροφορίες που παρέχονται στο κοινό σύμφωνα με το άρθρο 10 της οδηγίας 96/62/ΕΚ περιλαμβάνουν τουλάχιστον τα στοιχεία που παρατίθενται στο τμήμα III του παραρτήματος I.3. Τα κράτη μέλη καταγράφουν τις μέσες συγκεντρώσεις διοξειδίου του θείου ανά δέκα λεπτά από σταθμούς όπου μετρούνται οι ωριαίες συγκεντρώσεις. Ανακοινώνουν στην Επιτροπή το 98ο και το 99ο εκατοστημόριο των συγκεντρώσεων που μετρούνται ανά 10 λεπτά κατά τη διάρκεια ενός ημερολογιακού έτους, παράλληλα με τις ωριαίες συγκεντρώσεις.Άρθρο 4 Οξείδια του αζώτουΤα κράτη μέλη λαμβάνουν τα αναγκαία μέτρα ώστε οι συγκεντρώσεις διοξειδίου του αζώτου και, όταν χρειάζεται, το άθροισμα των συγκεντρώσεων διοξειδίου και οξειδίου του αζώτου, στον ατμοσφαιρικό αέρα, όπως μετρούνται σύμφωνα με το άρθρο 7, να μην ξεπερνούν τις οριακές τιμές που παρατίθενται στο τμήμα I του παραρτήματος II από τις εκεί προσδιοριζόμενες ημερομηνίες και μετά.Τα περιθώρια ανοχής που προσδιορίζονται στο τμήμα I του παραρτήματος II εφαρμόζονται σύμφωνα με το άρθρο 8 της οδηγίας 96/62/ΕΚ.Άρθρο 5 Σωματίδια1. Τα κράτη μέλη λαμβάνουν τα αναγκαία μέτρα ώστε οι συγκεντρώσεις PM10 στον ατμοσφαιρικό αέρα, όπως μετρούνται σύμφωνα με το άρθρο 7, να μην ξεπερνούν τις οριακές τιμές που δίδονται στο τμήμα I του παραρτήματος III από τις εκεί προσδιοριζόμενες ημερομηνίες και μετά.Τα περιθώρια ανοχής που προσδιορίζονται στο τμήμα I του παραρτήματος III εφαρμόζονται σύμφωνα με το άρθρο 8 της οδηγίας 96/62/ΕΚ.2. Τα κράτη μέλη εγκαθιστούν και λειτουργούν σταθμούς μέτρησης για τη συλλογή στοιχείων σχετικά με τις συγκεντρώσεις PM2,5 7 Οποτεδήποτε δυνατόν, τα σημεία δειγματοληψίας πρέπει να ομαδοποιούνται με τα σημεία δειγματοληψίας των PM10 7 Ο αριθμός και η θέση των σταθμών μέτρησης των PM2,5 επιλέγονται από κάθε κράτος μέλος έτσι ώστε να μετρούνται αντιπροσωπευτικές συγκεντρώσεις PM2,5 σε τοπικό και περιφερειακό επίπεδο στο εν λόγω κράτος μέλος.Τα κράτη μέλη διαβιβάζουν ετησίως στην Επιτροπή, όχι αργότερα από εννέα μήνες μετά το τέλος κάθε έτους, τον αριθμητικό μέσο, το διάμεσο, το 98ο εκατοστημόριο και τη μέγιστη συγκέντρωση που υπολογίζονται από τις μετρήσεις PM2,5 επί 24 ώρες μέσα σε αυτό το έτος. Το 98ο εκατοστημόριο υπολογίζεται σύμφωνα με τη διαδικασία που ορίζεται σημείο 4 του παραρτήματος I της απόφασης 97/101/ΕΚ του Συμβουλίου (6) για την καθιέρωση διαδικασίας για την αμοιβαία ανταλλαγή πληροφοριών και δεδομένων που προέρχονται από το δίκτυα και τους μεμονωμένους σταθμούς μετρήσεως της ρυπάνσεως του ατμοσφαιρικού αέρα στα κράτη μέλη.3. Τα σχέδια δράσης για τα PM10 που καταρτίζονται σύμφωνα με το άρθρο 8 της οδηγίας 96/62/ΕΚ και οι γενικές στρατηγικές για τη μείωση των συγκεντρώσεων PM10 αποσκοπούν στη μείωση των συγκεντρώσεων PM2,5 ως μέρος της συνολικής μείωσης.4. Κατ' εξαίρεση τα κράτη μέλη μπορούν να οριοθετούν ζώνες ή οικισμούς όπου τα επίπεδα των PM10 υπερβαίνουν τις οριακές τιμές λόγω σημαντικών συγκεντρώσεων σωματιδίων στον ατμοσφαιρικό αέρα που οφείλονται σε φυσικές πηγές. Εντός δύο ετών από την έναρξη ισχύος της παρούσας οδηγίας, τα κράτη μέλη διαβιβάζουν στην Επιτροπή έναν πρώτο κατάλογο αυτών των ζωνών ή οικισμών μαζί με πληροφορίες σχετικά με τις συγκεντρώσεις και τις πηγές PM10 και PM2,5.Σε αυτές τις ζώνες ή οικισμούς τα κράτη μέλη χρησιμοποιούν, στη θέση των οριακών τιμών και των περιθωρίων ανοχής για τα PM10, τα επίπεδα παρέμβασης και τα περιθώρια ανοχής για τα PM2,5 που δίδονται στο τμήμα II του παραρτήματος II, προκειμένου να προσδιορίζουν εάν πρέπει να εκπονηθούν σχέδια δράσης σύμφωνα με το άρθρο 8 της οδηγίας 96/62/ΕΚ. Τα επίπεδα παρέμβασης για τα PM2,5χρησιμοποιούνται ως ενδεικτικοί στόχοι, που θα πρέπει να επιτευχθούν, εάν είναι δυνατόν, εντός της οριζόμενης προθεσμίας.Σε αυτές τις ζώνες ή οικισμούς το ανώτερο και το κατώτερο όριο μέτρησης για τα PM10 που ορίζονται στο τμήμα I του παραρτήματος V καθορίζουν τις απαιτήσεις της εξακρίβωσης. Οι σταθμοί συνεχούς μέτρησης σωματιδίων μετρούν τις συγκνετρώσεις PM2,5 και PM10 7Σε αυτές τις ζώνες ή οικισμούς, παρέχονται πληροφορίες στο κοινό σχετικά με τις συγκεντρώσεις PM2,5 αντί των στοιχείων σχετικά με τις συγκεντρώσεις PM10 7Άρθρο 6 ΜόλυβδοςΤα κράτη μέλη λαμβάνουν τα αναγκαία μέτρα ώστε οι συγκεντρώσεις μολύβδου στον ατμοσφαιρικό αέρα, όπως μετρούνται σύμφωνα με το άρθρο 7, να μην ξεπερνούν τις οριακές τιμές που αναφέρονται στο τμήμα I του παραρτήματος IV από τις εκεί προσδιοριζόμενες ημερομηνίες και μετά.Τα περιθώρια ανοχής που προσδιορίζονται στο τμήμα I του παραρτήματος IV εφαρμόζονται σύμφωνα με το άρθρο 8 της οδηγίας 96/62/ΕΚ.Άρθρο 7 Μέτρηση των συγκεντρώσεων διοξειδίου του θείου, οξειδίων του αζώτου, σωματιδίων και μολύβδου στον ατμοσφαιρικό αέρα1. Το ανώτερο και το κατώτερο όριο μέτρησης των συγκεντρώσεων διοξειδίου του θείου, σωματιδίων και μολύβδου για τους σκοπούς του άρθρου 6 της οδηγίας 96/62/ΕΚ ορίζονται στο τμήμα I του παραρτήματος V.Για τους σκοπούς του εν λόγω άρθρου 6, η κατάταξη κάθε ζώνης ή οικισμού επανεξετάζεται κάθε 5 έτη τουλάχιστον, σύμφωνα με τη διαδικασία που ορίζεται στο τμήμα II του παραρτήματος V. Η κατάταξη επανεξετάζεται νωρίτερα σε περίπτωση σημαντικής αλλαγής των δραστηριοτήτων που επιδρά στις συγκεντρώσεις διοξειδίου του θείου, διοξειδίου του αζώτου ή, όπου ενδείκνυται, στο άθροισμα των συγκεντρώσεων διοξειδίου του αζώτου και οξειδίου του αζώτου, σωματιδίων ή μολύβδου στον ατμοσφαιρικό αέρα.2. Το παράρτημα VI ορίζει τα κριτήρια για τον καθορισμό της θέσης των σημείων δειγματοληψίας για τη μέτρηση των συγκεντρώσεων διοξειδίου του θείου, οξειδίων του αζώτου, σωματιδίων και μολύβδου. Το παράρτημα VII ορίζει, για κάθε ρύπο, τον ελάχιστο αριθμό σταθμών συνεχούς μέτρησης που πρέπει να εγκαθίστανται σε κάθε ζώνη ή οικισμό όπου πρέπει να πραγματοποιούνται μετρήσεις, όταν η συνεχής μέτρηση αποτελεί τη μοναδική πηγή στοιχείων σχετικά με τις παρατηρούμενες συγκεντρώσεις. Ως μέθοδος μέτρησης κάθε ρύπου χρησιμοποιείται η μέθοδος αναφοράς που προσδιορίζεται σύμφωνα με την παράγραφο 4 ή μέθοδος για την οποία το κράτος μέλος που τη χρησιμοποιεί μπορεί να αποδείξει ότι παρέχει ισοδύναμα αποτελέσματα.3. Στις ζώνες και στους οικισμούς όπου οι πληροφορίες από τους σταθμούς συνεχούς μέτρησης συμπληρώνονται από πληροφορίες από άλλες πηγές, π.χ. με αρχεία εκπομπών, μεθόδους ενδεικτικών μετρήσεων και τεχνικές εκπόνησης μοντέλων ποιότητας του αέρα, ο αριθμός των σταθμών συνεχούς μέτρησης που εγκαθίστανται και η χωρική διακριτική ικανότητα άλλων τεχνικών πρέπει να επαρκούν για τον προσδιορισμό των συγκεντρώσεων ρύπων σε κάθε τοποθεσία που ορίζεται στο τμήμα I του παραρτήματος VI, εντός των επιτευκτών ορίων απόλυτης ακρίβειας που ορίζονται στις κατευθυντήριες γραμμές που παρατίθενται στο τμήμα I του παραρτήματος VIII.4. Οι μέθοδοι αναφοράς για την ανάλυση του διοξειδίου του θείου, των οξειδίων του αζώτου και του μολύβδου καθώς και για τη δειγματοληψία μολύβδου, PM10 και PM2,5, παρατίθενται στα τμήματα I έως V του παραρτήματος IX. Το τμήμα VI του παραρτήματος IX ορίζει τις τεχνικές αναφοράς για την εκπόνηση μοντέλων ποιότητας του ατμοσφαιρικού αέρα.5. Τα κράτη μέλη ενημερώνουν την Επιτροπή έως τις 31 Δεκεμβρίου 1999 7 σχετικά με τις μεθόδους που χρησιμοποιούν για την προκαταρκτική εξακρίβωση της ποιότητας του ατμοσφαιρικού αέρα σύμφωνα με το άρθρο 11 παράγραφος 1 στοιχείο δ) της οδηγίας 96/62/ΕΚ.6. Οποιαδήποτε τροποποίηση απαιτείται για την προσαρμογή του παρόντος άρθρου και των παραρτημάτων V έως IX στην επιστημονική και τεχνική πρόοδο εγκρίνεται σύμφωνα με τη διαδικασία του άρθρου 12 της οδηγίας 96/62/ΕΚ.Άρθρο 8 Ενημέρωση του κοινού1. Τα κράτη μέλη λαμβάνουν τα κατάλληλα μέτρα για να ενημερώνουν εγκαίρως και σε τακτική βάση το κοινό σχετικά με τις συγκεντρώσεις διοξειδίου του θείου, οξειδίων του αζώτου, σωματιδίων και μολύβδου στον ατμοσφαιρικό αέρα μέσω, π.χ., του ραδιοφώνου, της τηλεόρασης, του τύπου, ενημερωτικών οθονών ή υπηρεσιών δικτύων ηλεκτρονικών υπολογιστών καθώς και μέσω της ενημέρωσης των κατάλληλων οργανώσεων όπως οι οργανώσεις προστασίας του περιβάλλοντος, οι οργανώσεις καταναλωτών, οι οργανώσεις που εκπροσωπούν συμφέροντα ευάλωτων πληθυσμών και άλλοι σχετικοί φορείς υγείας. Κατάλογος των ενημερωνόμενων οργανώσεων αποστέλλεται στην Επιτροπή ταυτόχρονα με τις πληροφορίες διαβιβάζονται δυνάμει του άρθρου 11 της οδηγίας 96/62/ΕΚ.Οι πληροφορίες αυτές αναφέρουν τις υπερβάσεις των δεικτών ενημέρωσης του κοινού που παρατίθενται στα τμήματα I έως IV του παραρτήματος X.2. Για τους σκοπούς του άρθρου 5 παράγραφος 4 ισχύουν οι δείκτες ενημέρωσης του κοινού που αναφέρονται στο τμήμα V του παραρτήματος X.3. Κατά την ανακοίνωση στο κοινό των σχεδίων ή προγραμμάτων κατ' εφαρμογήν του άρθρου 8 παράγραφος 3 της οδηγίας 96/62/ΕΚ, τα κράτη μέλη ενημερώνουν και τις οικείες οργανώσεις, όπως οι οργανώσεις προστασίας του περιβάλλοντος, οι οργανώσεις καταναλωτών, οι οργανώσεις που εκπροσωπούν τα συμφέροντα ευάλωτων πληθυσμών και άλλοι σχετικοί φορείς υγείας. Ταυτόχρονα με το σχέδιο ή το πρόγραμμα διαβιβάζεται στην Επιτροπή και κατάλογος των ενημερωνόμενων οργανώσεων.Άρθρο 9 Καταργήσεις και μεταβατικές ρυθμίσεις1. Η οδηγία 80/779/ΕΟΚ καταργείται ως εξής:- το άρθρο 2 παράγραφος 2, το άρθρο 3 παράγραφος 2, τα άρθρα 4 έως 5, το άρθρο 7 παράγραφος 3, το άρθρο 10 παράγραφοι 4 και 5, τα άρθρα 11 έως 14 και τα παραρτήματα II, IIIa, IV, V και Β καταργούνται από την 1η Ιανουαρίου 2000,- το άρθρο 1, το άρθρο 2 παράγραφος 1, το άρθρο 3 παράγραφος 1, το άρθρο 6, το άρθρο 7 παράγραφοι 1 και 2, τα άρθρα 8 έως 9, το άρθρο 10 παράγραφοι 1 έως 3, τα άρθρα 15 έως 16, και τα παραρτήματα I, IIIβ και IV καταργούνται από την 1η Ιανουαρίου 2005.2. Η οδηγία 82/884/ΕΟΚ καταργείται ως εξής:- το άρθρο 3 παράγραφοι 2 έως 3, τα άρθρα 4, 8 έως 12, και το παράρτημα καταργούνται από την 1η Ιανουαρίου 2000,- τα άρθρα 1 και 2, το άρθρο 3 παράγραφος 1 και τα άρθρα 5 έως 7 και 12 έως 13 καταργούνται από την 1η Ιανουαρίου 2005.3. Η οδηγία 85/203/ΕΟΚ καταργείται ως εξής:- το άρθρο 3 παράγραφος 2, τα άρθρα 4, 6 έως 8, 10 έως 14 και τα παραρτήματα II, III και IV καταργούνται από την 1η Ιανουαρίου 2000,- τα άρθρα 1 έως 2, το άρθρο 3 παράγραφος 1, τα άρθρα 5, 9, 15 έως 16 και το παράρτημα I καταργούνται από την 1η Ιανουαρίου 2010.4. Από την 1η Ιανουαρίου 2000, τα κράτη μέλη χρησιμοποιούν σταθμούς μέτρησης και άλλες μεθόδους εξακρίβωσης της ποιότητας του ατμοσφαιρικού αέρα που συμμορφώνονται προς τις απαιτήσεις της παρούσας οδηγίας για τη μέτρηση των συγκεντρώσεων διοξειδίου του θείου, οξειδίων του αζώτου και μολύβδου, προκειμένου να συγκεντρώνουν στοιχεία για την απόδειξη της τήρησης των οριακών τιμών που ορίζουν η οδηγία 80/779/ΕΟΚ, η οδηγία 82/884/ΕΟΚ και η οδηγία 85/203/ΕΟΚ, έως ότου καταργηθούν οι οριακές τιμές που ορίζουν οι εν λόγω οδηγίες.Άρθρο 10 ΈκθεσηΗ Επιτροπή υποβάλλει στο Συμβούλιο και το Ευρωπαϊκό Κοινοβούλιο το αργότερο έως τις 31 Δεκεμβρίου 2003 έκθεση με βάση την εμπειρία που θα αποκτηθεί από την εφαρμογή της παρούσας οδηγίας, και ιδίως σχετικά με τα αποτελέσματα των πιο πρόσφατων επιστημονικών ερευνών σχετικά με τις συνέπειες που έχει στην υγεία του ανθρώπου η έκθεση στο διοξείδιο του θείου, σε διάφορα κλάσματα σωματιδίων και στο μόλυβδο καθώς και σχετικά με την πρόοδο που θα έχει συντελεστεί στις μεθόδους μέτρησης ή σε άλλες τεχνικές μέτρησης των συγκεντρώσεων σωματιδίων στον ατμοσφαιρικό αέρα και στον τομέα της εναπόθεσης μολύβδου στις επιφάνειες.Άρθρο 11 Μεταφορά στο εθνικό δίκαιο1. Τα κράτη μέλη θέτουν σε ισχύ τις αναγκαίες νομοθετικές, κανονιστικές και διοικητικές διατάξεις για να συμμορφωθούν με την παρούσα οδηγία πριν από τις 31 Δεκεμβρίου 1999. Πληροφορούν αμέσως την Επιτροπή σχετικά.Όταν τα κράτη μέλη θεσπίζουν τις εν λόγω διατάξεις, οι τελευταίες αυτές περιέχουν παραπομπή στην παρούσα οδηγία ή συνοδεύονται από παρόμοια παραπομπή κατά την επίσημη δημοσίευσή τους.2. Τα κράτη μέλη ανακοινώνουν στην Επιτροπή το κείμενο των ουσιωδών διατάξεων εθνικού δικαίου που θεσπίζουν στον τομέα που καλύπτει η παρούσα οδηγία.Άρθρο 12 ΚυρώσειςΤα κράτη μέλη καθορίζουν το σύστημα των κυρώσεων που επιβάλλονται στις παραβιάσεις των εθνικών διατάξεων που έχουν θεσπιστεί σε εκτέλεση της παρούσας οδηγίας και λαμβάνουν κάθε αναγκαίο μέτρο για να εξασφαλιστεί η θέση τους σε εφαρμογή. Οι εν λόγω κυρώσεις πρέπει να είναι αποτελεσματικές, ανάλογες και αποτρεπτικές. Τα κράτη μέλη κοινοποιούν αυτές τις διατάξεις στην Επιτροπή το αργότερο μέχρι τις 31 Δεκεμβρίου 1999 και κάθε μεταγενέστερη τροποποίησή τους το συντομότερο δυνατόν.Άρθρο 13 Έναρξη ισχύοςΗ παρούσα οδηγία αρχίζει να ισχύει την εικοστή ημέρα από τη δημοσίευσή της στην Επίσημη Εφημερίδα των Ευρωπαϊκών Κοινοτήτων.Άρθρο 14 ΑποδέκτεςΗ παρούσα οδηγία απευθύνεται στα κράτη μέλη.(1) ΕΕ L 296 της 21.11.1996, σ. 55.(2) ΕΕ C 138 της 17.5.1993, σ. 5.(3) ΕΕ L 229 της 30.8.1980, σ. 109.(4) ΕΕ L 378 της 31.12.1982, σ. 15.(5) ΕΕ L 87 της 27.3.1985, σ. 1.(6) ΕΕ L 35 της 5.2.1997, σ. 14.ΠΑΡΑΡΤΗΜΑ I ΟΡΙΑΚΕΣ ΤΙΜΕΣ ΚΑΙ ΟΡΙΑ ΣΥΝΑΓΕΡΜΟΥ ΓΙΑ ΤΟ ΔΙΟΞΕΙΔΙΟ ΤΟΥ ΘΕΙΟΥ I. Οριακές τιμές για το διοξείδιο του θείου Οι οριακές τιμές εκφράζονται σε μg/m³. Η μέτρηση του όγκου πρέπει να ανάγεται στις ακόλουθες συνθήκες θερμοκρασίας και πίεσης: 293°Κ και 101,3 kPa.>ΘΕΣΗ ΠΗΝΑΚΑ>II. Όριο συναγερμού για το διοξείδιο του θείου 350 μg/m³ μετρούμενα επί τρεις συναπτές ώρες σε αντιπροσωπευτικά για την ποιότητα του ατμοσφαιρικού αέρα σημεία σε περιοχή έκτασης 100 km² ή σε ολόκληρη ζώνη ή οικισμό, ανάλογα με το ποια είναι η μικρότερη επιφάνεια.III. Στοιχειώδεις πληροφορίες που πρέπει να παρέχονται στο κοινό σε περίπτωση υπέρβασης του ορίου συναγερμού για το διοξείδιο του θείου Οι πληροφορίες που παρέχονται στο κοινό πρέπει να περιλαμβάνουν τουλάχιστον τα παρακάτω στοιχεία:- ημερομηνία, ώρα και τόπο του επεισοδίου,- προβλέψεις:- μεταβολή των συγκεντρώσεων (μείωση, σταθεροποίηση ή αύξηση),- αιτία του επεισοδίου και αναμενόμενη μεταβολή,- πληττόμενη γεωγραφική περιοχή,- διάρκεια,- κατηγορία πληθυσμού που είναι δυνητικά ευάλωτη στο επεισόδιο,- προφυλάξεις που πρέπει να πάρει ο σχετικός ευάλωτος πληθυσμός.ΠΑΡΑΡΤΗΜΑ II ΟΡΙΑΚΕΣ ΤΙΜΕΣ ΓΙΑ ΤΟ ΔΙΟΞΕΙΔΙΟ ΤΟΥ ΑΖΩΤΟΥ ΚΑΙ ΤΟ ΟΞΕΙΔΙΟ ΤΟΥ ΑΖΩΤΟΥ I. Οριακές τιμές για το διοξείδιο του αζώτου και το οξείδιο του αζώτου Οι οριακές τιμές εκφράζονται σε μg/m³. Η μέτρηση του όγκου πρέπει να ανάγεται στις ακόλουθες συνθήκες θερμοκρασίας και πίεσης: 293°Κ και 101,3 kPa.>ΘΕΣΗ ΠΗΝΑΚΑ>ΠΑΡΑΡΤΗΜΑ III ΟΡΙΑΚΕΣ ΤΙΜΕΣ ΚΑΙ ΕΠΙΠΕΔΑ ΠΑΡΕΜΒΑΣΗΣ ΓΙΑ ΣΩΜΑΤΙΔΙΑ Ι. Οριακές τιμές για τα σωματίδια >ΘΕΣΗ ΠΗΝΑΚΑ>ΙΙ. Επίπεδα παρέμβασης PM2,5 για τους σκοπούς του άρθρου 5 παράγραφος 4 >ΘΕΣΗ ΠΗΝΑΚΑ>ΠΑΡΑΡΤΗΜΑ IV ΟΡΙΑΚΕΣ ΤΙΜΕΣ ΓΙΑ ΤΟ ΜΟΛΥΒΔΟ I. Οριακές τιμές για το μόλυβδο >ΘΕΣΗ ΠΗΝΑΚΑ>ΠΑΡΑΡΤΗΜΑ V ΚΑΘΟΡΙΣΜΟΣ ΤΩΝ ΑΠΑΙΤΗΣΕΩΝ ΓΙΑ ΤΗ ΜΕΤΡΗΣΗ ΤΩΝ ΣΥΓΚΕΝΤΡΩΣΕΩΝ ΔΙΟΞΕΙΔΙΟΥ ΤΟΥ ΘΕΙΟΥ, ΟΞΕΙΔΙΩΝ ΤΟΥ ΑΖΩΤΟΥ, ΣΩΜΑΤΙΔΙΩΝ ΚΑΙ ΜΟΛΥΒΔΟΥ ΣΤΟΝ ΑΕΡΑ ΤΟΥ ΠΕΡΙΒΑΛΛΟΝΤΟΣ ΖΩΝΗΣ Ή ΟΙΚΙΣΜΟΥ I. Ανώτερα και κατώτερα όρια μέτρησης Ισχύουν τα παρακάτω ανώτερα και κατώτερα όρια μέτρησης:α) Διοξείδιο του θείου>ΘΕΣΗ ΠΗΝΑΚΑ>β) Διοξείδιο του αζώτου>ΘΕΣΗ ΠΗΝΑΚΑ>γ) ΣωματίδιαΤα ανώτερα και τα κατώτερα όρια μέτρησης για τα PM10 βασίζονται στις οριακές τιμές που πρέπει να τηρούνται από την 1η Ιανουαρίου 2010.>ΘΕΣΗ ΠΗΝΑΚΑ>δ) Μόλυβδος>ΘΕΣΗ ΠΗΝΑΚΑ>II. Προσδιορισμός της υπέρβασης των ανώτερων και των κατώτερων ορίων μέτρησης Η υπέρβαση των ανώτερων και των κατώτερων ορίων μέτρησης προσδιορίζεται με βάση τις συγκεντρώσεις των προηγούμενων πέντε ετών, εάν υπάρχουν επαρκή δεδομένα. Ένα όριο μέτρησης θεωρείται ότι έχει ξεπεραστεί, εάν ο συνολικός αριθμός υπερβάσεων της αριθμητικής τιμής αυτού του ορίου κατά τη διάρκεια των τελευταίων πέντε ετών είναι υπερτριπλάσιος του αριθμού των υπερβάσεων που επιτρέπονται ετησίως.Όταν διατίθενται δεδομένα για λιγότερα από πέντε έτη, τα κράτη μέλη μπορούν, προκειμένου να προσδιορίζουν τις υπερβάσεις των ανώτατων και των κατώτατων ορίων μέτρησης, να συνδυάζουν εκστρατείες μέτρησης σύντομης διάρκειας κατά την περίοδο του έτους και σε σημεία που είναι πιθανό να αντιπροσωπεύουν τα υψηλότερα επίπεδα ρύπανσης με στοιχεία από αρχεία εκπομπών και από τεχνικές εκπόνησης μοντέλων.ΠΑΡΑΡΤΗΜΑ VI ΘΕΣΗ ΤΩΝ ΣΗΜΕΙΩΝ ΔΕΙΓΜΑΤΟΛΗΨΙΑΣ ΓΙΑ ΤΗ ΜΕΤΡΗΣΗ ΤΩΝ ΣΥΓΚΕΝΤΡΩΣΕΩΝ ΔΙΟΞΕΙΔΙΟΥ ΤΟΥ ΘΕΙΟΥ, ΟΞΕΙΔΙΩΝ ΤΟΥ ΑΖΩΤΟΥ, ΣΩΜΑΤΙΔΙΩΝ ΚΑΙ ΜΟΛΥΒΔΟΥ ΣΤΟΝ ΑΕΡΑ ΤΟΥ ΠΕΡΙΒΑΛΛΟΝΤΟΣ Όσον αφορά τη συνεχή και την οιονεί συνεχή μέτρηση, ισχύουν οι παρακάτω προϋποθέσεις:I. Γενικά χαρακτηριστικά α) προστασία της υγείας του ανθρώπουΌσον αφορά την υγεία του ανθρώπου, τα σημεία δειγματοληψίας πρέπει να τοποθετούνται έτσι ώστε:i) να παρέχουν δεδομένα σχετικά με τις περιοχές εντός ζωνών και οικισμών όπου σημειώνονται οι υψηλότερες συγκεντρώσεις στις οποίες είναι πιθανό να εκτεθεί άμεσα ή έμμεσα ο πληθυσμός για μεγάλο χρονικό διάστημα σε σχέση με την περίοδο αναφοράς που χρησιμοποιείται για τον υπολογισμό της ή των οριακών τιμών 7ii) να παρέχουν δεδομένα σχετικά με τα επίπεδα που μετρούνται σε άλλες περιοχές εντός των ζωνών ή των οικισμών που είναι αντιπροσωπευτικά της έκθεσης του γενικού πληθυσμού και παρέχουν πληροφορίες σχετικά με τη διαχείριση της ποιότητας του ατμοσφαιρικού αέρα.Τα σημεία δειγματοληψίας πρέπει κατά κανόνα να τοποθετούνται έτσι ώστε να αποφεύγονται οι μετρήσεις πολύ μικρών μικροπεριβαλλόντων που βρίσκονται πολύ κοντά σε αυτούς.Τα σημεία δειγματοληψίας πρέπει να τοποθετούνται σε αντιπροσωπευτικές θέσεις παρόμοιων τόπων και όχι σε άμεση γειτνίαση.β) προστασία των οικοσυστημάτων και άλλης βλάστησηςΌσον αφορά την προστασία των οικοσυστημάτων ή άλλης βλάστησης, τα σημεία δειγματοληψίας πρέπει να τοποθετούνται έτσι ώστε να είναι αντιπροσωπευτικά της ποιότητας του ατμοσφαιρικού αέρα σε περιοχές που δεν βρίσκονται πολύ κοντά σε πηγές όπως οι οικισμοί και άλλες οικοδομικές περιοχές, οι βιομηχανικές εγκαταστάσεις και οι οδοί. Ενδεικτικά, ένα σημείο δειγματοληψίας πρέπει τοποθετείται έτσι ώστε να αντιπροσωπεύει την ποιότητα του ατμοσφαιρικού αέρα σε περιοχή έκτασης τουλάχιστον 1 000 km².II. Επιμέρους χαρακτηριστικά Στο μέτρο του δυνατού, πρέπει να τηρούνται τουλάχιστον οι παρακάτω κατευθυντήριες γραμμές:- Η ροή γύρω από το στόμιο του σωλήνα δειγματοληψίας πρέπει να ελεύθερη και να μην υπάρχει κανένα εμπόδιο που να επηρεάζει τη ροή αέρα κοντά στο δειγματολήπτη (κανονικά πρέπει να τοποθετείται ορισμένα μέτρα μακριά από κτήρια, μπαλκόνια, δένδρα, και τουλάχιστον 0,5 μέτρα από το πλησιέστερο κτήριο, σε περίπτωση σημείων δειγματοληψίας που αντιπροσωπεύουν την ποιότητα του αέρα στην οικοδομική γραμμή),- Κατά κανόνα, το στόμιο του σωλήνα δειγματοληψίας πρέπει να τοποθετείται σε απόσταση από 1,5 μέτρα (ζώνη αναπνοής) έως 4 μέτρα πάνω από το έδαφος, σε ορισμένες όμως περιπτώσεις μπορεί να πρέπει να τοποθετηθεί υψηλότερα (έως και 8 μέτρα). Η τοποθέτηση σε μεγαλύτερο ύψος μπορεί επίσης να ενδείκνυται εάν ο σταθμός αντιπροσωπεύει εκτεταμένη περιοχή,- ο σωλήνας δειγματοληψίας δεν πρέπει να γειτνιάζει άμεσα με πηγές εκπομπών, ώστε να αποφεύγεται η απευθείας πρόσληψη εκπομπών που δεν έχουν αναμειχθεί με τον ατμοσφαιρικό αέρα,- το στόμιο εξαγωγής του δειγματολήπτη πρέπει να τοποθετείται έτσι ώστε να αποφεύγεται η ανακυκλοφορία του εξερχόμενου αέρα προς την είσοδο της συσκευής,- οι δειγματολήπτες για τη μέτρηση της κυκλοφοριακής ρύπανσης πρέπει να τοποθετούνται σε απόσταση 25 μέτρων τουλάχιστον από τους κύριους οδικούς κόμβους και 4 μέτρων τουλάχιστον από το κέντρο της πλησιέστερης λωρίδας κυκλοφορίας,- οι δειγματολήπτες για τη μέτρηση της συγκέντρωσης ΝΟ2 που οφείλεται στην κυκλοφοριακή ρύπανση πρέπει να τοποθετούνται σε απόσταση μικρότερη των 5 μέτρων από το οδόστρωμα,- στις οικοδομικές περιοχές, οι δειγματολήπτες για τη μέτρηση των συγκεντρώσεων σωματιδίων ή μολύβδου που οφείλονται στην κυκλοφοριακή ρύπανση πρέπει να τοποθετούνται έτσι ώστε να αντιπροσωπεύουν την ποιότητα του αέρα κοντό στην οικοδομική γραμμή.Πρέπει επίσης να λαμβάνονται υπόψη οι παρακάτω παράγοντες:- πηγές παρεμβολής,- ασφάλεια,- πρόσβαση,- ύπαρξη ηλεκτρικής ενέργειας και τηλεφωνικής επικοινωνίας,- ορατότητα του σημείου σε σχέση με το περιβάλλον του,- ασφάλεια του κοινού και των χειριστών,- σκοπιμότητα της ομαδοποίησης σημείων δειγματοληψίας για τους διάφορους ρύπους,- χωροταξικές απαιτήσεις.III. Τεκμηρίωση και επανεξέταση της επιλογής του σημείου Οι διαδικασίες επιλογής του σημείου πρέπει να τεκμηριώνονται πλήρως κατά το στάδιο της κατάταξης, ιδίως με φωτογραφίες της γύρω περιοχής κατά τα 32 σημεία της πυξίδας και λεπτομερή χάρτη. Τα σημεία πρέπει να επανεξετάζονται σε τακτικά διαστήματα με επαναλαμβανόμενη τεκμηρίωση, ώστε να εξασφαλίζεται ότι τα κριτήρια επιλογής εξακολουθούν να ικανοποιούνται.Τα κράτη μέλη που σκοπεύουν να κλείσουν ή να μεταφέρουν σταθμούς μέτρησης που εγκαταστάθηκαν στο πλαίσιο των οδηγιών 80/779/ΕΟΚ, 82/884/ΕΟΚ και 85/203/ΕΟΚ για τη μέτρηση των συγκεντρώσεων διοξειδίου του θείου, διοξειδίου του αζώτου και μολύβδου διαβιβάζουν πληροφορίες στην Επιτροπή προς αιτιολόγηση αυτής της απόφασης.ΠΑΡΑΡΤΗΜΑ VII ΚΡΙΤΗΡΙΑ ΓΙΑ ΤΟΝ ΠΡΟΣΔΙΟΡΙΣΜΟ ΤΟΥ ΑΡΙΘΜΟΥ ΤΩΝ ΣΗΜΕΙΩΝ ΔΕΙΓΜΑΤΟΛΗΨΙΑΣ ΓΙΑ ΤΗ ΣΥΝΕΧΗ ΜΕΤΡΗΣΗ ΤΩΝ ΣΥΓΚΕΝΤΡΩΣΕΩΝ ΔΙΟΞΕΙΔΙΟΥ ΤΟΥ ΘΕΙΟΥ, ΟΞΕΙΔΙΩΝ ΤΟΥ ΑΖΩΤΟΥ, ΣΩΜΑΤΙΔΙΩΝ ΚΑΙ ΜΟΛΥΒΔΟΥ ΣΤΟΝ ΑΕΡΑ ΤΟΥ ΠΕΡΙΒΑΛΛΟΝΤΟΣ I. Ελάχιστος αριθμός σημείων δειγματοληψίας για τη συνεχή μέτρηση με στόχο την εκτίμηση της συμμόρφωσης με τις οριακές τιμές για την προστασία της υγείας του ανθρώπου και τα όρια συναγερμού σε ζώνες και οικισμούς όπου η συνεχής μέτρηση αποτελεί τη μοναδική πηγή πληροφοριών α) Διάχυτες πηγές>ΘΕΣΗ ΠΗΝΑΚΑ>β) Σημειακές πηγέςΓια την εξακρίβωση της ρύπανσης κοντά σε σημειακές πηγές, ο αριθμός των σημείων δειγματοληψίας για τη συνεχή μέτρηση πρέπει να υπολογίζεται με βάση τις πυκνότητες εκπομπής, τα πιθανά πρότυπα κατανομής ρύπανσης του ατμοσφαιρικού αέρα και τη δυνητική έκθεση του πληθυσμού.II. Ελάχιστος αριθμός σημείων δειγματοληψίας για τη συνεχή μέτρηση με στόχο την εκτίμηση της συμμόρφωσης προς τις οριακές τιμές για την προστασία των οικοσυστημάτων ή άλλης βλάστησης σε ζώνες διαφορετικές των οικισμών >ΘΕΣΗ ΠΗΝΑΚΑ>ΠΑΡΑΡΤΗΜΑ VIII ΣΤΟΧΟΙ ΓΙΑ ΤΗΝ ΠΟΙΟΤΗΤΑ ΤΩΝ ΣΤΟΙΧΕΙΩΝ ΚΑΙ ΣΥΓΚΕΝΤΡΩΤΙΚΗ ΠΑΡΟΥΣΙΑΣΗ ΤΩΝ ΑΠΟΤΕΛΕΣΜΑΤΩΝ ΤΗΣ ΕΞΑΚΡΙΒΩΣΗΣ ΤΗΣ ΠΟΙΟΤΗΤΑΣ ΤΟΥ ΑΕΡΑ ΤΟΥ ΠΕΡΙΒΑΛΛΟΝΤΟΣ Ι. Στόχοι για την ποιότητα των στοιχείων Όσον αφορά την απαιτούμενη απόλυτη και τη σχετική ακρίβεια των μεθόδων εξακρίβωσης, την ελάχιστη χρονική περίοδο κάλυψης και την ελάχιστη συλλογή στοιχείων, ως οδηγοί για τα προγράμματα διασφάλισης της ποιότητας, έχουν καθοριστεί οι παρακάτω στόχοι:>ΘΕΣΗ ΠΗΝΑΚΑ>II. Αποτελέσματα της εξακρίβωσης της ποιότητας του ατμοσφαιρικού αέρα Για τις ζώνες ή τους οικισμούς όπου, άλλες πηγές, εκτός από τη μέτρηση, συμπληρώνουν τα δεδομένα που προέρχονται από τη μέτρηση, ή αποτελούν τα μοναδικά μέσα εξακρίβωσης της ποιότητας του ατμοσφαιρικού αέρα, πρέπει να συγκεντρώνονται οι παρακάτω πληροφορίες:- περιγραφή των εκτελούμενων ενεργειών εξακρίβωσης,- ειδικές μέθοδοι που χρησιμοποιούνται, με παραπομπή στην περιγραφή των μεθόδων,- πηγές δεδομένων και πληροφοριών,- περιγραφή των αποτελεσμάτων, συμπεριλαμβανομένων των αβεβαιοτήτων και ιδίως αναφορά της έκτασης κάθε περιοχής ή, κατά περίπτωση, του μήκους της οδού εντός της ζώνης ή του οικισμού όπου οι συγκεντρώσεις υπερβαίνουν την ή τις οριακές τιμές ή, κατά περίπτωση, την ή τις οριακές τιμές προσαυξημένες κατά το ή τα ισχύοντα περιθώρια ανοχής και κάθε περιοχής όπου οι συγκεντρώσεις υπερβαίνουν το ανώτατο όριο μέτρησης ή το κατώτερο όριο μέτρησης,- για τις οριακές τιμές που αποσκοπούν στην προστασία της υγείας του ανθρώπου, ο πληθυσμός που δυνητικά εκτίθεται σε συγκεντρώσεις που υπερβαίνουν την οριακή τιμή,Οποτεδήποτε είναι δυνατό, τα κράτη μέλη πρέπει να καταρτίζουν χάρτες που να δείχνουν την κατανομή των συγκεντρώσεων σε κάθε ζώνη και οικισμό.ΠΑΡΑΡΤΗΜΑ IX ΜΕΘΟΔΟΙ ΑΝΑΦΟΡΑΣ ΓΙΑ ΤΗ ΜΕΤΡΗΣΗ ΤΩΝ ΣΥΓΚΕΝΤΡΩΣΕΩΝ ΔΙΟΞΕΙΔΙΟΥ ΤΟΥ ΘΕΙΟΥ, ΟΞΕΙΔΙΩΝ ΤΟΥ ΑΖΩΤΟΥ, ΣΩΜΑΤΙΔΙΩΝ ΚΑΙ ΜΟΛΥΒΔΟΥ I. Ανάλυση διοξειδίου του θείου[Παράρτημα V της οδηγίας 80/779/ΕΟΚ του Συμβουλίου της 15ης Ιουλίου 1980 περί των οριακών τιμών και των ενδεικτικών τιμών της ποιότητας της ατμόσφαιρας για το διοξείδιο του θείου και τα αιωρούμενα σωματίδια]II. Μέθοδος αναφοράς ανάλυσης οξειδίων του αζώτου[Παράρτημα IV της οδηγίας 85/203/ΕΟΚ του Συμβουλίου της 7ης Μαρτίου 1985 σχετικά με τις προδιαγραφές ποιότητας του αέρα για το διοξείδιο του αζώτου]III. Μέθοδος δειγματοληψίας και μέθοδος αναφοράς ανάλυσης της συγκέντρωσης μολύβδου στον ατμοσφαιρικό αέρα[Παράρτημα της οδηγίας 82/884/ΕΟΚ του Συμβουλίου της 3ης Δεκεμβρίου 1982 για την οριακή τιμή του μολύβδου που περιέχεται στην ατμόσφαιρα]IV. Μέθοδος αναφοράς για τη δειγματοληψία PM10Η χρησιμοποιούμενη μέθοδος αναφοράς για τη δειγματοληψία PM10 είναι η μέθοδος που περιγράφεται στο σχέδιο προτύπου EN 12341 (1).V. Τεχνικές αναφοράς για τη δειγματοληψία PM2,5p.m.VI. Τεχνικές αναφοράς για την εκπόνηση μοντέλωνp.m.(1) Air Quality - Field test Procedure to demonstrate reference equivalence of sampling methods for the PM10 fraction of particulate matter.ΠΑΡΑΡΤΗΜΑ X ΔΕΙΚΤΕΣ ΕΝΗΜΕΡΩΣΗΣ ΤΟΥ ΚΟΙΝΟΥ I. Δείκτες ενημέρωσης του κοινού για το διοξείδιο του θείου >ΘΕΣΗ ΠΗΝΑΚΑ>II. Δείκτες ενημέρωσης του κοινού για τα οξείδια του αζώτου >ΘΕΣΗ ΠΗΝΑΚΑ>III. Δείκτες ενημέρωσης του κοινού για τα PM10 >ΘΕΣΗ ΠΗΝΑΚΑ>IV. Δείκτης ενημέρωσης του κοινού για το μόλυβδο 0,5 μg/m³, μετρούμενα σε διάστημα ενός ημερολογιακού έτους.V. Δείκτες ενημέρωσης του κοινού για τα PM2,5 για τους σκοπούς του άρθρου 5 παράγραφος 4 >ΘΕΣΗ ΠΗΝΑΚΑ>VI. Πρότυπες συνθήκες Για το διοξείδιο του θείου και τα οξείδια του αζώτου, η μέτρηση του όγκου πρέπει να ανάγεται στις ακόλουθες συνθήκες θερμοκρασίας και πίεσης: 293°Κ και 101,3 kPa.